《闰八月二十七日早送何侍御至阳山寺》
明代·程敏政

豸冠前日下山城，双旆匆匆又出行。金气作霜天九月，法星随斗夜三更。

青围川陆知途险，黄入郊原喜岁成。山寺相违还有约，柏台高处听蜚声。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。